สวัสดีค่ะ ซื้อยาคุมแบบ21เม็ดมาทานค่ะ แต่ทานไม่หมด เหลือประมาณ6เม็ด แต่พอหยุดทานมีประจำเดือนมา ไม่ทราบว่าจะท้องไหมค่ะ เพราพอีกเดือนยังไม่มา
สวัสดีค่ะ lanat,เมื่อหยุดทานยาคุมกำเนิดในขณะที่ยังทานยาคุมไม่ครบ 21 เม็ด ประมาณ 2-4 วันหลังจากหยุดทานยา ก็จะมีเลือดออก ซึ่งเป็นผลจากการที่เยื่อบุโพรงมดลูกขาดการกระตุ้นจากฮอร์โมนจากยา เยื่อบุจึงหลุดลอกออกมากลายเป็นเลือด ซึ่งไม่ได้ผิดปกติอะไร และแสดงว่าไม่ได้มีการตั้งครรภ์เกิดขึ้นค่ะหากหลังจากที่หยุดทานยาคุม ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น แต่หากได้มีเพศสัมพันธ์ ก็จะมีโอกาสตั้งครรภ์ได้ ดังนั้น หากได้มีเพศสัมพันธ์ ก็ควรตรวจหาการตั้งครรภ์ดูด้วย แต่หากตรวจไม่พบหรือไม่ได้มีเพศสัมพันธ์ ก็ให้รอประจำเดือนต่อไปค่ะ เพราะโดยปกติประจำเดือนจะกลับมาภายในประมาณ 4-5 สัปดาห์หลังจากที่หยุดทานยาคุมไปค่ะ